พอดีทานยาคุมกำเนิดแบบ 21 เม็ด หลังจากครบ 7 วันที่ต้องทานยาคุม แต่ไม่ได้ทาน ไปทานอีกทีประมาณวันที่ 11 ของการหยุดทานยา หลังจากทานยาคุมกำเนิดเม็ดที่ 2 ได้มีอะไรกับแฟนแบบไม่ได้ป้องกัน ควรทานยาคุมกำเนิดต่อไปเลยหรือเปล่าคะ
สวัสดีค่ะ การใช้ยาคุมกำเนิดแบบแผงรายเดือนเป็นการคุมกำเนิดแบบประสิทธิภาพสูง โดยควรกินติดต่อกันทุกวันจนยาครบแผงในขณะที่กินต่อแผงนั้น ถ้าเป็นแบบ 21 เม็ดควรจะเว้น 7 วันแล้วเริ่มกินแผงต่อไปทันทีเพื่อให้ได้ประสิทธิภาพของยาทันที หากเลยจากนี้ไปแล้ว คือไปเริ่มกินวันที่ 11 หลังหยุดยาแผงเก่านั้น แนะนำให้กินยาติดต่อกันให้ครบ 7 วันก่อนค่อยมีเพศสัมพันธ์แบบไม่ป้องกันได้ค่ะดังนั้นถ้าไปมีเพศสัมพันธ์เลยโดยยังกินยาไม่ครบ 7 วัน อาจมีข้อบ่งชี้การใช้ยาคุมฉุกเฉินร่วมไปด้วยและสามารถกินยาคุมแบบแผงต่อไปได้ตามปกติจนยาครบแผง